Кыргыз Республикасынын

Билим берүү жана илим министрлигинин

2021-жылдын«\_\_» *\_\_\_\_\_\_\_\_\_*№\_\_\_\_\_\_\_\_

буйругунан тиркеме

**КЫРГЫЗ РЕСПУБЛИКАСЫНЫН БИЛИМ** **БЕРҮҮ ЖАНА ИЛИМ МИНИСТРЛИГИ**

**ЖОГОРКУ КЕСИПТИК**

**БИЛИМ БЕРҮҮСҮНҮН МАМЛЕКЕТТИК БИЛИМ БЕРҮҮ СТАНДАРТЫ**

**БАГЫТ: 520400 География**

**Квалификациясы: магистр**

**Бишкек 2021**

**1. Жалпы жоболор**

1.1. Жогорку кесиптик билим берүүнүн **520400 – География** багыты боюнча ушул Мамлекеттик билим берүү стандарты «Билим берүү жөнүндө» Кыргыз Республикасынын Мыйзамына жана Кыргыз Республикасынын Министирлер Кабинети билим берүү жаатындагы аныктаган тартипте башка ченемдик укуктук актыларына ылайык, Кыргыз Республикасынын билим берүү жаатындагы ыйгарым укуктуу мамлекеттик органы тарабынан иштелип чыккан жана Кыргыз Республикасынын Министирлер Кабинети аныктаган тартипте бекитилген.

Бул Мамлекеттик билим берүү стандартын аткаруу бакалаврларды даярдоо боюнча кесиптик билим берүү программаларды ишке ашыруучу бардык жождор үчүн менчигинин түрүнѳ жана ведомстволук таандыктыгына карабастан милдеттүү болуп эсептелет.

1.2. Ушул Жогорку кесиптик билим берүүнун мамлекеттик билим берүү стандартыпда «Билим берүү жөнүндө» Кыргыз Республикасынын Мыйзамына жана Кыргыз Республпкаеы тарабынан белгиленген тартипте кабыл алынган жогорку кесиптик билим берүү жаатындагы эл аралык келишимдерге ылайык терминдер жана аныктамалар пайдаланылат:

* **негизги билим берүү программасы** — максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикалык келишимдердин жыйындысы;
* **даярдоонун багыты** - ар түрдүү профилдеги, фундаменталдуу жалпы даярдоо негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаторынын жыйындысы;
* **профиль —** негизги билим берүү программасынын конкреттүү бир

түргө багытталышы жана (же) кесиптик иш объекти;

- **компетенция** окуу үчүн аныкталган бир чөйрөдө майнаптуу жана жемиштүү иштөөсү үчүн зарыл болгон билими жагынан даярдоого карата алдын ала коюлган социалдык талап (ченем);

- **бакалавр** магистратурага кирүүгө жана кесиптик иш менен алектенүүгө укук берген жогорку кесиптик билимдин квалификациялык деңгээли;

- **магистр** аспирантурага жана (же) базалык докторантурага (РhD/профили боюнча) жана кесиптик иш менен алектенүүгө укук берген жогорку кесиптик билимдин квалификациялык деңгээли;

- **кредит** (зачеттук бирдик) — негизги кесиптик билим берүү программасынын эмгек сыйымдуулугунун шарттуу өлчөмү;

**окутуунун натыйжалары** — негизги билим берүү программасы/модулу боюнча окуунун натыйжасында ээ болгон компетенциялар;

- **теңдөөчү курстар -** тиешелүү багыт (адистик) боюнча базалык билими жок студент-магистрант тарабынан биринчи окуу жылында базалык кесиптик билим алуу жана багыттар боюнча магистрлерди даярдоонун негизги билим берүүчү программаларын өздөштүрүүгө талап кылынган компетенцияларга ээ болуу үчүн өздөштүрүлүүчү дисциплина;

- **жалпы илимий компетенциялар** — кесиптик иштин бардык түрлөрү (же көпчүлүгү) үчүн жалпы болуп саналган мүнөздөмөлөрдү билдирет: окуу, талдоо жана синтез кылуу ж.б. жөндөмдүүлүк;

- **инструменттик компетенция** - когнитивдик жөндөмдү, идеяларды жана ойлорду түшүнүү жана пайдалана билүү жөндөмдөрүн камтыйт; методологиялык жөндөм, айлана-чөйрөнү түшүнүү жана башкаруу, убакытты уюштуруу, окуунун стратегияларын түзүү, чечимдерди кабыл алуу жана проблемаларды чече билүү жөндөмү; технологиялык жөндөм, техниканы пайдалана билүүгө, компьютерди билүүгө жана маалыматтык башкарууга байланышкан жөндөмдөр; лингвистикалык жөндөмдөр, коммуникациялык компетенция;

- **социалдык-инсандык жана жалпы маданий компетенциялар** - ой-сезимдерин жана мамилсин билдирүүгө, сын көз менен ой жүгүртүүгө жана өзүнө баа бере билүүгө байланышкан жеке сапаттар, ошондой эле социалдык өз ара байланыш жана кызматташу процесстерине, топтор менен иштеше билүүгө, социалдык жана этикалык милдеттенмелерди кабыл алууга байланышкан жөндөмдөр;

**кесиптик стандарт - кесиптик** иштин конкреттүү түрүнүн чегинде анын мазмунуна жана сапатына карата талаптарды белгилөөчу, кызматкер кайсы иште болсо да, кайсыл уюмда болсо да өзүнүн ордун татыктуу ээлеши үчүн кызматкерде болушу милдеттүү болгон квалификациянын сапаттык деңгээлин баяндаган негиз түзүүчү документ.

**1.3. Кыскартуулар жана белгилөөлөр** (Жогорку кесиптик билим берүүнүн ушул мамлекеттик билим берүү стандартында колдонулган негизги кыскартуулар көрсөтүлөт).

Ушул Мамлекеттик билим берүү стандартында төмөндөгү кыскартуулар колдонулат:

**МББС** - Мамлекеттик билим берүү стандарты;

**ЖКББ** - жогорку кесиптик билим берүү;

**НББП** - негизги билим берүү программасы;

**ОМБ** - окуу-методикалык бирикме;

**НББП ДЦ** - негизги билим берүү программасынын дисциплиналарынын цикли;

**ЖИК** - жалпы илимий компетенциялар;

**ИК** - инструменталдык компетенциялар;

**КК** - кесиптик компетенциялар;

**СИЖМК** - социалдык-инсандык жана жалпы маданий компетенциялар.

**2. Колдонуу тармагы.**

2.1. Ушул Жогорку кесиптик билим берүүнүн мамлекеттик билим

берүү стандарты **520400 – География** магистрлерди даярдоо багыты боюнча негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысын туюндурат жана окутуу, уюштуруу- методикалык документтерди иштеп чыгуу Кыргыз Республикасынын аймагында магистрлерди даярдоонун тийиштүү багыты боюнча лицензиясы бар менчигинин түрүнө жана ведомстволук таандыктыгына карабастан бардык жогорку кесиптик билим берүү уюмдарынын (мындан ары - жождор) жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

2.2. Ушул ЖКББ МББСын **520400 – География** багыты боюнча негизги пайдалануучулар төмөнкүлөр болуп саналат:

- жождордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн жождорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

- жождун даярдоонун ошол багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу студенттер;

- тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер;

- жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

- аткаруу бийлигинин жогорку кесиптик билим берүү системасында мыйзамдардын сакталышына контролду камсыз кылуучу, жогорку кесиптик билим берүү чөйрөсүндө билим берүү программаларын жана уюмдарын аккредитациялоочу агенттиктер сапатка контролду жүзөгө ашыруучу ыйгарым укуктуу мамлекеттик органдары.

2.3**. Абитуриенттердин даярдыгынын деңгээлине талаптар.**

2.3.1. "Магистр" квалификациясын ыйгаруу менен жогорку кесиптик билим алууга талапкер абитуриенттин билим деңгээли тийиштүү багыт боюнча "бакалавр" квалификациясы ыйгарылган же өз адистиги боюнча "адис" квалификациясы ыйгарылган жогорку кесиптик билим.

2.3.2. Абитуриенттин «бакалавр» квалификациям ыйгарылган жогорку кесиптик билими же «адис» квалификациясы ыйгарылган жогорку кесиптик билими тууралуу мамлекеттик үлгүдөгү документи болушу керек.

3**. Даярдоонун багыттарынын жалпы мүнөздөмөсү**

3.1. Кыргыз Республикасында даярдоо багыты боюнча

**- 520400 - География**

- бакалаврларды даярдоо боюнча ЖКББ НББП;

- магистрлерди даярдоо боюнча ЖКББ НББП.

Бакалаврларды даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтыктоо аттестациясынан ийгиликтүү өткөн жождордун бүтүрүүчүлөрүнө "бакалавр" академиялык даражасы ыйгарылуу менен жогорку билими тууралуу диплом берилет. «Магистрлерди даярдоо багытынын алкагында ЖКББ НББП профилдери жож тарабынан квалификациянын (эгер болсо) тармактык/сектордук алкактарынын негизинде аныкталат.

Магистрлерди даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтыктоо аттестациясынан ийгиликтүү өткөн жождордун бүтүрүүчүлөрүнө "магистр" квалификациясын ыйгарылуу менен жогорку билими тууралуу диплом берилет.

**3.2. (Окуунун ченемдик мөөнөттөрү, ЖКББ НББП өздөштүрүүнүн кредиттердеги жалпы эмгек сыйымдуулугу көрсөтүлөт).**

Жалпы орто же кесиптик орто билимдин базасында күндүзгү окутуу формасында багыттар боюнча магистрлерди **520400 -География**

даярдоо боюнча ЖКББ НББП өздөштүрүүнүн ченемдик мөөнөтү 6 жылдан

кем эмес убакытты түзөт, «бакалавр» академиялык даражасы ыйгарылган жогорку кесиптик билим берүү базасында - 2 жылдан кем эмес убакытты түзөт.

Окутуунун күндүзгү-сырткы (кечки) жана сырткы формалары боюнча, ошондой эле окутуунун ар кандай формалары айкалыштырылган учурларда «бакалавр» академиялык даражасы ыйгарылган жогорку кесиптик билим берүү базасында магистрлерди даярдоо боюнча ЖКББ НББГТ өздөштүрүү мөөнөттөрү жож тарабынан күндүзгү окутуу формасында белгиленген ченемдик мөөнөткө карата жарым жылга чейин көбөйтүлөт.

«Адис» квалификациясын ыйгаруу менен толук жогорку кесиптик билим берүү базасында магистрлерди даярдоо боюнча ЖКББ НББП өздөштүрүү мөөнөттөрү бир жылдан кем эмес убакытты түзөт.

Бакалаврларды даярдоонун ар башка багыттары жана адистиктери боюнча жогорку кесиптик билими бар абитуриенттер үчүн билим берүү программасын өздөштүрүү мөөнөтү тиешелүү багыттагы магистрлерди даярдоо боюнча ЖКББ НББПнын базалык кесиптик билимдерин жана компетенцияларын түзүүчү теңдөөчү курстарды өздөштүрүүнун эсебинен көбөйтүлөт.

Билим алуунун формасына карабастан жеке окуу планы боюнча окутууда окуунун мөөнөтүн жож өз алдынча аныктайт.

Ден соолугунун мүмкүнчүлүгү чектелүү адамдарды жеке окуу планы боюнча окутууда жож мөөнөттүү билим алуунун тийиштүү формасы боюнча аныкталган убакытка салыштырмалуу узартууга укуктуу.

Магистрлерди даярдоо багыты боюнча ЖКББ НББП өздөштүрүүнүн башка ченемдик мөөнөттөрүн Кыргыз Республикасынын Министирлер Кабинети тарабынан белгиленет.

3.3. **Жалпы орто же орто кесиптик билимдин базасында** күндүзгү окуу формасында магистрлерди даярдоодогу НББПны өздөштүрүүнун жалпы эмгек сыйымдуулугу 360тан кем эмес кредитти түзөт жана «бакалавр» квалификациясын ыйгаруу менен тастыкталган жогорку кесиптик билимдин базасында 120дан кем эмес кредитти түзөт.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу бОтан кем эмес кредитке барабар.

Бир окуу семестринин эмгек сыйымдуулугу 30дан кем эмес кредитке барабар (окуу процесси эки семестрлик болуп курулган учурда).

Бир кредит студенттин окуу ишинин 30 саатына эквиваленттүү (анын ичинде анын аудиториялык, өз алдынча иштери жана аттестациянын бардык түрлөрү).

Күндүзгү-сырттан (кечки) жана сырттан окуу формалары боюнча НББПнын, ошондой эле окутуунун ар түрдүү формалары айкалышкан учурдагы эмгек сыйымдуулугу окуу жылында 48ден кем эмес кредитти түзөт.»;

3.4. ЖКББ НББПнын инсанды окутуу жана тарбиялоо жаатындагы даярдоонун **520400-География** багыттары боюнча максаттары.

3.4.1. ЖКББ НББПнын окутуу жаатындагы даярдоонун багыты боюнча максаты болуп **520400-География** эсептелинет:

Эрудициясы жогору, фундаменталдык географиялык илимий базасы бар, илимий чыгармачылыктын методологиясын, заманбап геоинформациялык технологияларды, илимий маалыматтарды алуу, иштеп чыгуу жана сактоо ыкмаларын мыкты билген, илимий-изилдөө жана долбоорлоо-өндүрүштүк иштерине даяр болгон, педагогикалык профилге ылайыктуу билим берүү жана кесиптик программасын ѳздѳштүрсѳ педагогикалык кесипте иштей ала турган жогорку квалификациялуу адистерди даярдоо.

3.4.2. **ЖКББ НББПнын инсанды тарбиялоо жаатындагы даярдоонун багыты боюнча максаты болуп 520400-География эсептелинет:**

(ЖКББ НББПнын студенттердин социалдык-инсандык сапаттарын калыптандыруу жаатындагы максаттары түзүлөт: максатка умтулгандык, уюшкандык, эмгекчилдик, жоопкерчиликтүүлүк, жарандуулук, коммуникативдүүлүк, толеранттуулук, алардын жалпы маданиятын жогорулатуу ж.б.).

**3.5. Бүтүрүүчүлөрдүн кесиптик иш чөйрөсү.**  
Бүтүрүүчүлөрдүн кесиптик иш чөйрөсү даярдоо багыты боюнча  
төмөнкүлөрдү камтыйт: **520400- География** (Кесиптик стандартты жана квалификациянын (эгер болсо) тармактык/сектордук алкактарын эске алуу менен магистрлер даярдалуучу кесиптик иш чөйрөсү тизмеленет).

Бүтүрүүчүлөрдүн билиминин жана алынган компетенцияларынын деңгээли кызматкердин квалификациясынын талаптарына ылайык келген шартта алар кесиптик иштин башка тармактарында жана (же) чөйрөлөрүндө кесиптик ишти жүзүгө ашыра алат.»;

**520400-География** өзүнө камтыйт:

1.Илимий- изилдөөчүлүк;

2. проектик-өндүрүштүк;

3. контролдук-эксперттик;

4. административдик;

5.педагогикалык, Жер жөнүндө илим менен байланыштуу болсо

(Магистрлерди даярдоо жүргүзүлгөн кесиптик иш тармактары саналат).

Бул багытты бүтүрүүчү табигый жана антрапогендик геокомплескстери изилөөнүн ыкмаларын билет, адам баласынын жаратылышка тийгизген таасиринин деңгээлин, жаратылыш ресурстарын сарамжалдуу башкаруунунун жолдорун аныктап, аны башкара алат, коомдун туруктуу социалдык-экономикалык жана саясий өнүгүшүнө өзүнүн салымын кошо алат. Бүтүрүүчү өзү алган билгичтигин, билимин илимий- изилдөөчүлүк, проектик-өндүрүштүк, контролдук-эксперттик, административдик, аналитикалык, маркетингдик, консалтингдик институттарда, бюро, борборлордо департаменттерде, фирма, компанияларда, мамлекеттик корпорацияларда, регионалдык республикалык жаратылышты коргоо жана ресурстарды пайдалануу боюнча КРнын министрликтеринде, органдарында, МЧС, экономикалык өнүгүү, транспорт, жаштар, спорт жана туризм жана башка министрликтерде пайдалана алат.

3.6. Бүтүрүүчүлөрдүн кесиптик иш объектилери.

**520400- География** боюнча объектилерден болуп төмөнкүлөр эсептелишет: Табигый, антопогендик, табигый-чарбачылык, эколого-экономикалык, өндүрүштүк, социалдык, рекреациялык, коомдук территорриялдык системалар жана түзүлүштөр, глобалдык, улуттук, регионалдык жана жергиликтүү деңгээлде, ошондой эле мамлекеттик ар кайсыл масштабда пландаштыруу жана тескөө; аймактык пландоо, долборлоо жана прогноздоо, экологиялык аудит, чарбачылык иштердин бардык формасы боюнча географиялык экспертиза жүргүзүү, демографиялык процесстер, бардык денгээлдеги мамлекеттин туруктуу өнүгүү программалары, миграциалык жана этномаданияттык процесстер; табигый жана маданий эстеликтердин объектилери, туризм; билим берүү, эл агартуу, калктын саламаттыгын сактоо.

**3.7. Бүтүрүүчүлөрдүн кесиптик иштеринин түрлөрү:**

-илимий изилдөөчүлүк;

- долбоор жана өндүрүштүк –технологиялык;

- текшерүү эксперттик;

- административдик;

- педагогикалык ишмердүүлүк

**3.8. Бүтүрүүчүлөрдүн кесиптик ишинин милдеттери.**

**Илимий- изилдөөчүлүк иштер боюнча;**

* илимий изилдөөнүн милдеттерин, ыкмаларын, проблемаларын аныктоо, эмприкалык маалыматтарды анализдеп, байкоо, тажрийба жүргүзүүнүн натыйжасында туура маалыматтарды алуу;
* илимий иштердин негизинде рефераттарды жазуу, дүйнөлүк илим чөйрөсүндө, өндүрүштөгү топтолгон маалыматтардын аналитикалык обзорун түзүү, илимий чөйрөдө мурда топтолгон жыйынтыктарды жалпылоо; чечимдерди жана практикалык сунуштарды изилдөөлөрдүн оригиналдык жыйынтыктарынын негизинде түзүү;
* магистрдик программадагы атайын дисциплиналардын колдонмо бөлүмдөрү жана фундаменталдык билимдерди илимий жана өндүрүштүк –технологиялык иштеринде терең түшүнүү жана чыгармачылык менен пайдалануу, проектирлөөнүн негизин, эксперттик-аналитикалык иштерди жана азыркы ыкма жана методдорду, аппаратура жана эсептеп чыгаруучу комплекстерди (магистирдик адистикке ылайык келген) пайдалануу менен изилдөөлөрдү жүргүзүүнү билүү ;
* илимий жана колдонмо изилдөөлөрдү жүргүзүүдө географиялык маалыматтардын интерпретациясы жана иштеп чыгуунун азыркы методдорун пайдалануу, география илиминин тарыхын, методологиялык негизин, географиянын теориялык проблемаларын жана аларды тарыхий негизде чечүүнүн ыкмаларын билүү, география илиминин азыркы проблемаларын түшүнүү жана адистик иш чөйрөсүндө фундаменталдык географиялык көз караштарын пайдалануу ;
* география илиминин тарыхын, методологиялык негизин жана теориялык проблемаларын билүү.
* **Долбоор жана өндүрүштүк – технологиялык иш чара**
* география илимдеринин чөйрөсүндө экспедициялык, лабораториялык, эсептеп чыгаруу изилдөөлөрүн азыркы аппаратураларды пайдалануу менен долбоор-өндүрүштүк маселелерди чечүүдө өз-алдынча пайдалануу;
* нормативдик документтерди, регламенттөөчү уюмдарды жана өндүрүштүк – технологиялык географиялык иштерди ( магистратуранын ЖБПсына дал келген) жүргузүүнүн методикасын билүү;
* **Текшерүү- эксперттик иш чара**
* жаратылышты коргоонун проблемаларын аныктоону билүү, жаратылышты коргоо жана туруктуу өнугүүсүн камсыз кылуу боюнча практикалык сунуштарды иштеп чыгуу, шаар жана региондорунун чарбалык иштеринин экологиялык- экономикалык оптимизациясын, стратегия жана программаларын иштеп чыгуу, экологиялык тобо келчиликтерди төмөндөтүү боюнча иш- чараларды иштеп чыгуу ;
* өлкө, регион жана шаарлардын комплекстүү регионалдык социалдык – экономикалык диагностикасын жүргүзүү, регионалдык социалдык – экономикалык өнүгүу боюнча практикалык сунуштарды коллектив менен жана өз алдынча иштеп чыгуу;
* аймактык шаар куруу жана ландшафттык пландаштыруу жана проектирлөө схемаларын иштеп чыгууга катышуу
* социалдык-экономикалык жана чарбалык иштерди ар кандай иерархиялык деңгээл, жайгашуу системасы жана шаар региондорунда проектирлөө, социалдык-экономикалык, анын ичинде демографиялык, миграциялык этно-маданий жана туристик рекреациялык процесстеринин мониторингин жүргүзүү;
* туристик – рекреациялык системаларды проектирлөө, туристик жана экскурсиялык маршруттарды, туризмди өнүктүрүүнүн регионалдык жана уюмдук программаларын иштеп чыгуусун жетектөө;
* инженердик-географиялык маселелерди чечүү, ар кандай иерархиялык деңээлдеги шаар жана аймактардын социалдык-экономикалык өнүгүү долбоорлоруна, өндүрүштүк жана башка иштердин бизнес пландарына комплекстүү географиялык экспертиза жүргүзүүнү билүү ;

**Административдик иш чаралары**

- илимий изилдөө, илимий-өндүрүштүк жана эксперттик аналитикалык иштерди башкаруу (магистрдик программанын профилине дал келген) жана уюштурууну билүү;

**Педагогикалык ишмердүүлүк**

* ЖОЖдордогу педагогикалык иштер үчүн теориялык билимге жана практикалык билгичтикке ээ болуу, географиялык билимдерди пландаштыруу жана туруктуу өнүгүү үчүн билими боюнча окуу методикалык иштерди уюштурууну билүү

Негизинен бүтүрүүчү даярдалып жаткан кесиптик иштин конкреттүү түрлөрү кызыкдар иш берүүчүлөр менен бирдикте жана кесиптик стандарттын (эгер болсо)» жогорку окуу жайы тарабынан иштелип чыгылчу анын билим берүү программасынын мазмунун аныкташы керек.

**4. НББПны ишке ашыруунун шарттарына карата жалпы талаптар**

Жождун НББПны ишке ашыруудагы укуктарына жана милдеттүүлүктөрүнө жалпы талаптар.

**4.1.1. Жождор даярдоонун багыты боюнча НББПны өз алдынча иштеп чыгышат.** НББП Кыргыз Республикасынын даярдоо багыттары боюнча тийиштүү мамлекеттик билим берүү стандартынын негизинде иштелип чыгат жана жождун окумуштуулар кеңеши тарабынан бекитилет.»;

экинчи абзацындагы «жыл сайын» деген сөздөр «5 жылда бир жолудан кем эмес» деген сөздөр менен алмаштырылсын;

**4.1.2. Студенттерди жана Бүтүрүүчүлөрдү даярдоонун сапатын баалоо** алардын учурдагы, орто аралык жана жыйынтыктоочу мамлекеттик аттестациясын камтышы керек. Баалоочу каражаттардын базасы жож тарабынан иштелип чыгат жана бекитилет.

Студенттерди жана Бүтүрүүчүлөрду аттестациялоого, Бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар жождун Бүтүрүүчүлөрүн жыйынтыктоочу мамлекеттик аттестациялоо жөнүндө жобону эске алуу менен аныкталат.

4.1.3. НББПны иштеп чыгууда жождун бүтүрүүчүлөрдү социалдык-инсандык компетенцияларын (мисалы, социалдык өз ара аракеттенүү компетенцияларын, өзүн өзү уюштурууну жана системалык-ишмердик мүнөздөгү өз алдынча башкарууну) түзүп мүмкүнчүлүктөрү аныкталуусу керек. Жож жождун социо-маданий чөйрөсүн түзүп калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

Жож окуу процессинин социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, өнүктүрүүгө көмөктөш болууга милдеттүү.

4.1.4. Жождун НББПсы магистрдин тандоосу боюнча дисциплинаны ар бир ДЦнын вариативдүү бөлүгүнүн магистрдин каалоосу боюнча дисциплиналарды түзүүнүн тартибин Жождун окумуштуулар кеңеши аныктайт.

4.1.5. Жож магистрдин өзүнүн окуу программасын түзүүгө катышуусунун реалдуу мүмкүнчүлүгүн камсыз кылууга милдеттүү.

4.1.6. Жож НББПны түзүүдө магистрлерди алардын укуктары жана милдеттүүлүктөрү менен тааныштырууга, студенттер тандап алган дисциплиналар алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу планында каралгандан кем болбошу керектигин түшүндүрүүгө милдеттүү.

**4.2. Магистрдин НББПны ишке ашыруудагы укуктарына жана милдеттүүлүктөрүнө карата жалпы талаптар.**

4.2.1. Магистрлер ɵз тандоосу боюнча окуу дисциплиналарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган конкреттүү дисциплинаны тандап алууга укуктуу.

4.2.2. Магистр өзүнүн жекече билим берүү траекториясын түзүүдө дисциплинаны тандоо боюнча жождо консультация алуу жана алардын даярдоонун (адистештирүүнүн) болочок профилине таасир этүү укугуна ээ.

4.2.3. НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

4.2.4. Магистрлер жождун НББПсында алдын ала каралган бардык тапшырмаларды аныкталып белгиленген мөөнөттөрдө аткарууга милдеттүү.

4.3. **Магистрлердин окуу жүгүнүн максималдуу көлөмү анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 45 саат болуп белгиленет.**

«Жумасына аудиториялык сабактардын күндүзгү окуу формасындагы көлөмү ЖКББнын дедгээлин жана даярдоонун багытынын спецификасын эсепке алуу менен мамлекеттик билим берүү стандартына ылайык аныкталат жана ар бир окуу дисциплинасын үйрөнүүгө бөлүнгөн жалпы көлөмдөн 30дан кем эмес пайызды түзөт.

4.4. Күндүзгү-сырттан (кечки) окуу формасында аудитордук сабактардын көлөмү жумасына 16 сааттан аз болбошу керек.

4.5. Сырттан окуу формасында окутуучу менен сабак окуу мүмкүнчүлүгү студентке жылына 160 сааттан аз эмес көлөмдө камсыз кылынуусу керек.

4.6. Окуу жылындагы каникулдук убакыттын жалпы көлөмү 7 жумадан кем эмес убакытты түзүүсү керек, мунун ичинде кыш мезгилинде 2 жумадан кем эмес жана дипломдон кийинки 4 жумалык өргүү.

**5. Магистрлерди даярдоонун НББПсынын талаптары**

5.1. Магистрлерди даярдоо боюнча НББПны өздөштүрүүнүн патыйжаларына коюлуучу талаптар.

Даярдоонун **520400 – География** багыты боюнча бүтүрүүчү НББПнын максаттарына жана ушул ЖКББнын мамлекеттик билим берүү стандартынын 3.4 жана 3.8-пункттарында көрсөтүлгөн кесиптик иштин милдеттерине ылайык төмөндөгү компетенцияларга ээ болушу керек:

а) универсалдык:

* жалпы илимий (ЖИК):
* инструменталдык (ИК):
* социалдык-инсандык жана жалпы маданий (СИЖМК):
* кесиптик (КК):

Компетенциялардын тизмеги улуттук квалификациянын алкагынын, квалификациянын жана кесиптик стандарттын (эгер болсо) тармактык/ сектордук алкактарынын негизинде аныкталат.

а) универсалдык:

- жалпы илимий (ЖИК):

– изилдөөлөрдүн теорясы, методдору жана жыйынтыктарын сын көз караш менен баалоо жана терең түшүнүүгө жөндөмдүү, дисциплина аралык ыкма жана ар кандай илимий жетишкендиктерди жаңы билим алуу үчүн бирдиктүү пайдалана алат ЖИК-1;

- **инструменталдык (ИК):**

. Жаңы билим жана билгичтикке ээ болуу жана өз алдынча пайдалануу жөндөмдүүлүгүнө ээ;, илимий изилдөө көз карашка ээ. Жогорку денгээлде жазуу жана ооз эки сүйлөө билгичтигине ээ ИК- 1;

**кесиптик (КК):**

* илимий чөйрөдө мурда топтолгон жыйынтыктарды жалпылоо; чечимдерди жана практикалык сунуштарды изилдөөлөрдүн оригиналдык жыйынтыктарынын негизинде түзүү илимий чөйрөдө мурда топтолгон жыйынтыктарды жалпылоо; чечимдерди жана практикалык сунуштарды изилдөөлөрдүн оригиналдык жыйынтыктарынын негизинде түзүү КК-1.
* илимий чөйрөдө мурда топтолгон жыйынтыктарды жалпылоо; чечимдерди жана практикалык сунуштарды изилдөөлөрдүн оригиналдык жыйынтыктарынын негизинде түзүү КК-2. ;
* проектирлөөнүн негизин, эксперттик-аналитикалык иштерди жана азыркы ыкма жана методдорду, аппаратура жана эсептеп чыгаруучу комплекстерди ( магистирдик адистикке ылайык келген) пайдалануу менен изилдөөлөрдү жүргүзүунү билүү КК-3 ;
* илимий жана колдонмо изилдөөлөрдү жүргүзүүдө географиялык маалыматтардын интерпретациясы жана иштеп чыгуунун азыркы методдорун пайдалануу КК-4;
* география илиминин тарыхын, методологиялык негизин, географиянын теориялык проблемаларын жана аларды тарыхий негизде чечүүнүн ыкмаларын билүү, география илиминин азыркы проблемаларын түшүнүү жана адистик иш чөйрөсүндө фундаменталдык географиялык көз караштарын пайдалануу, география илиминин тарыхын, методологиялык негизин жана теориялык проблемаларын билүү КК-5;
* география илимдеринин чөйрөсүндө экспедициялык, лабораториялык, эсептеп чыгаруу изилдөөлөрүн азыркы аппаратураларды пайдалануу менен долбоор-өндүрүштүк маселелерди чечүүдө өз-алдынча пайдалануу КК-6;
* нормативдик документтерди, регламенттөөчү уюмдарды жана өндүрүштүк – технологиялык географиялык иштерди (магистратуранын ЖБПсына дал келген) жүргузүүнүн методикасын билүү КК-7 ;
* жаратылышты коргоонун проблемаларын аныктоону билүү, жаратылышты коргоо жана туруктуу өнугүүсүн камсыз кылуу боюнча практикалык сунуштарды иштеп чыгуу КК-8;
* шаар жана региондорунун чарбалык иштеринин экологиялык- экономикалык оптимизациясын, стратегия жана программаларын иштеп чыгуу, экологиялык тобо келчиликтерди төмөндөтүу боюнча иш- чараларды иштеп чыгуу КК-9;
* өлкө, регион жана шаарлардын комплекстүү регионалдык социалдык – экономикалык диагностикасын жүргүзүү КК-10 ;
* регионалдык социалдык – экономикалык өнүгүу боюнча практикалык сунуштарды коллектив менен жана өз алдынча иштеп чыгуу КК-11;
* аймактык шаар куруу жана ландшафттык пландаштыруу жана проектирлөө схемаларын иштеп чыгууга катышуу, социалдык-эономикалык жана чарбалык иштерди ар кандай иерархиялык деңгээл, жайгашуу системасы жана шаар региондорунда проектирлөө КК-12;
* социалдык-экономикалык, анын ичинде демографиялык, миграциялык этно-маданий жана туристик рекреациялык процесстеринин мониторингин жүргүзүү КК-13;
* туристик – рекреациялык системаларды проектирлөө, туристик жана экскурсиялык маршруттарды, туризмди өнүктүрүүнүн регионалдык жана уюмдук программаларын иштеп чыгуусун жетектөө КК-14;
* инженердик-географиялык маселелерди чечүү,ар кандай иерархиялык деңээлдеги шаар жана аймактардын социалдык-экономикалык өнүгүү долбоорлоруна, өндүрүштүк жана башка иштердин бизнес пландарына комплекстүү географиялык экспертиза жүргүзүүнү билүү КК-15.

Магистрдик билим берүү программасын иштеп чыгууда бардык универсалдык компетенттүүлүктөр, ошондой эле ушул программа багытталган кесиптик иш-аракеттердин түрлөрүнө байланыштуу кесиптик компетенттүүлүктөр программанын талап кылынган окутуунун натыйжаларынын жыйындысына кошулат. Окутуу процессинде студент өзүнүн окутуусунун белгилүү бир профилине байланыштуу башка (атайын кесиптик) компетенттүүлүктөргө ээ боло алат.

Профиль 5тен ашпаган кошумча атайын кесиптик компетенттүүлүк менен аныкталат жана ЖОЖ тарабынан өз алдынча аныкталат. Профилдердин тизмеси УМО тарабынан бекитилген. Кошумча компетенциялардын тизмелери улуттук квалификациялык алкактын, тармактык / тармактык квалификациялык алкактын жана кесиптик стандарттардын (эгер бар болсо) негизинде аныкталат.

**5.2.. Магистрлерди даярдоонун НББПнын түзүмүно талаптар.**

Магистрлерди даярдоонун НББПнын түзүмү төмөнкүдөй блокторду камтыйт:

1 -блок «Дисциплиналар (модулдар)»;

2 - блок «Практика»;

3 - блок «Мамлекеттик жыйынтыктоочу аттестация».

Ар бир дисциплина блогу ЖОЖ тарабынан белгиленген негизги (милдеттүү) бөлүккө жана вариативдик (профиль) бөлүккө ээ. Вариативдүү (профилдик) бөлүгү базалык сабактардын мазмуну менен аныкталган билимди, билгичтикти жана көндүмдөрдү кеңейтүүгө же тереңдетүүгө мүмкүндүк берет, студентке алган профилине ылайык академиялык даражаны алуу үчүн жогорку окуу жайдан кийинки кесиптик билим берүү программалары боюнча билимин улантууга мүмкүндүк берет, кесиптик ишмердүүлүгү үчүн терең билим жана көндүмдөргө ээ болуу. Вариативдик (профиль) бөлүгү эки бөлүктөн турат: ЖОЖ компоненти жана студенттердин тандоосу боюнча дисциплинадан.

**Таблица - Магистрлерди даярдоонун ЖКББ НББПнын түзүмү**

|  |  |  |
| --- | --- | --- |
| БЛОКТОР | **Окуу циклдери жана аларды өздөштүрүүнүн долбоорлонгон натыйжалары** | **Эмгек сыйымдуулугу (зачеттук бирдиктер)** |
| М.1 | Жалпы илимий цикл  Кесиптик цикл  Жыйынтыгы | 10-15  40-50  60-65 |
| М.2 | Практика | 20-35 |
| М.3 | Жыйынтыктоочу мамлекеттик аттестация | 10-20 |
|  |  |
| Негизги билим берүү программасынын жалпы эмгек сыйымдуулугу | 120 |

Жож мамлекеттик билим берүү стандартынын талаптарына ылайык магистрлерди даярдоодогу НББПны иштеп чыгат жана улуттук квалификациянын алкактарына ылайык окутуунун натыйжаларына жетүүгө жоопкерчилик тартат.

Дисциплиналардын (модулдардын) топтомун жана алардын магистрлерди даярдоодогу НББПнын ар бир блогуна тиешелүү эмгек сыйымдуулугун жож улуттук квалификациянын алкактарында каралган окутуунун натыйжаларынын жыйындысы түрүндѳ аны өздөштүрүүнүн талаптарын эске алуу менен ушул блок үчүн белгиленген көлөмдө өз алдынча аныктайт.

5.2.1. «Практика» 2-блогу окуу практикасын (таанышгыруу, технологиялык, илимий-изилдөө иштери) жана өндүрүштүк (долбоордук, эксплуатациялык, педагогикалык, илимий-изилдөө иштери) практиканы камтыйт.

Жож бир же бир нече типтеги практиканы тандоого укуктуу, ошондой эле белгиленген кредитгердин чегинде кошумча типтеги практиканы белгилей алышат.

1. «Мамлекеттик аттестация» 3-блогу мамлекеттик экзаменди тапшырууга даярдыкты жана тапшырууну, Бүтүрүүчү квалификациялык ишти аткарууну жана аны жактоону (жож Бүтүрүүчү квалификациялык ишти жыйынтыктоочу мамлекетгик аттестациянын курамына киргизген учурда) камтыйт.
2. Магистрлерди даярдоодогу НББПнын алкагында милдеттүү жана элективдүү бөлүк болот.

Магистрлерди даярдоодогу НББПнын милдеттүү бөлүгүнө жалпы илимий, универсалдуу, социалдык-инсандык жана жалпы маданий жана кесиптик компетенциялардын калыптанышын камсыз кылуучу дисциплиналар жана практикалар кирет.

Мамлекеттик аттестациянын көлөмүн эске албаганда милдеттүү бөлүктүн көлөмү магистрлерди даярдоодогу НББПнын жалпы көлөмүнун 35 %нан ашпоого тийиш.

Магистрлерди даярдоодогу НББПнын элективдүү бөлүгүндө студенттер тиешелүү багыт боюнча дисциплиналарды тяндай алышат, ошондой эле башка багыттагы магистрлерди даярдоодогу НББПнын дисциплиналарын тандоого жол берилет.

1. ЖОЖдор ден соолугунун мүмкүнчүлүгү чектелүү адамдарга (алардын арызы боюнча) магистрлерди даярдоодогу НББП боюнча окууга мүмкүнчүлүк берүүге тийиш, анда алардын психофизикалык өнүгүүсүнүн өзгөчөлүгү, жеке мүмкүнчүлүктөрү эске алынат жана зарыл болгон учурда аталган адамдардын өнүгүүсүнүн бузулушун түзөтүүнү жана социалдык көнүгүүсүн камсыз кылат.»;

**5.3. Магистрлерди даярдоонун НББПсын ишке ашыруунун шарттарына карата талаптар.**

**5.3.1. Окуу процессин кадрдык камсыз кылуу.**

Магистрлерди даярдоонун негизги билим берүү программасын ишке ашыруу квалификациялуу педагогикалык кадрлар менен камсыз кылынышы керек, мында илимдин кандидаты же доктору окумуштуулук даражасы бар окутуучулар тарабынан берилген дисциплиналардын,

лекциялардын улушу дисциплиналардын жалпы санынын 60 пайызын

түзүшү керек.

Магистрдик программанын илимий мазмуну жана билим берүүчү бөлүгүнүн жалпы жетекчилигин профессор же илимдин доктору жүзөгө ашырышы керек; бир профессор же илимдин доктору мындай жетекчиликти эки магистрдик программанын алкагында жүзөгө ашыра алат; жождун окумуштуулар кеңешинин чечими менен магистрдик программага жетекчиликти доценттик наамы бар илимдин кандидаты да жүзөгө ашыруусу толук ыктымал.

Студент-магистрантка түздөн-түз жетекчиликти окумуштуулук даражасы жана илимий наамы же бул жагынан жетекчилик кылуу тажрыйбасы бар илимий жетекчилер жүзөгө ашырышат, бир илимий жетекчи 3 көп эмес студент-магистрантка жетекчилик кыла алат (муну жождун окумуштуулар кеңеши аныктайт).

**5.3.2. Окуу процессин окуу-методикалык жана маалыматтык камсыз кылуу.**

Магистрлерди даярдоонун негизги билим берүү программаларын жүзөгө ашыруу ар бир студенттин НББП дисциплиналарынын (модулдарынын) толук тизмесине ылайык түзүлгөн маалымат базаларына жана китепкана фонддоруна жеткиликтүүлүгүн камсыз кылышы керек.

Студенттерге ата мекендик жана чет өлкөлүк университеттер, ишканалар жана уюмдар менен маалымат алмашуу мүмкүнчүлүгү берилиши керек.

Университеттин билим берүү программасы лабораториялык семинарларды жана практикалык көнүгүүлөрдү камтышы керек (калыптанып жаткан компетенцияларды эске алуу менен аныкталат).

Китепкана фондунун электрондук ресурстарына жеткиликтүүлүк кесиптик иштин тиешелүү багыттары боюнча илимий изилдөөлөрдүн натыйжаларын жана инновацияларды жарыялаган кеминде 10 журнал менен (окутуу профили боюнча) камсыздалууга тийиш.

Электрондук басылмаларды колдонууда университет ар бир магистрантка изилдөөнү жана өз алдынча иш алып барууну компьютердик класста жумасына 10 сааттан кем эмес Интернетке кирүүгө мүмкүнчүлүк берген интернет менен камтылышы керек.

**5.3.3. Окуу процессин материалдык-техникалык жактан камсыздоо.**

Магистрди даярдоонун негизги билим берүү программасын ишке ашыруучу жогорку окуу жайынын лабораториялык, дисциплиналык жана дисциплиналар аралык даярдоонун, студенттердин жождун окуу планында алдын ала каралган жана да аракеттеги санитардык жана өрткө каршы эрежелер менен нормаларга ылайык келчү практикалык жана илимий-изилдөөчүлүк иштеринин бардык түрлөрүн жүргүзүүнү камсыз кылуучу материалдык-техникалык базасы болуусу керек.

\_ информатика боюнча (көргөзмө куралдары, персоналдык компьютерлер 1:6);

- Картографиялык лаборатория (көргөзмө куралдары, шаймандар)

- ГИС лаборатория (компьютерлер, ГИС программалары)

- Топурак – геоботаникалык лаборатория ( топурактын үлгүлөрү, гербарийлер , өсүмдүктү аныктоочу китептер, шаймандар)

- практикалар учун базалар (картографиялык, статистикалык материалдар, шаймандар )

2) башка жайлардын болушу:

• спорттук зал;

• библиотека (электрондук библиотека), интернетке кошулууга мүмкүнчүлүгү бар окуу залы;

• актовый зал.

3) ашкана жана медпунк.

- практикалык жана лабораториялык сабактарды өткөрүү үчүн окуу кабинеттерин, компьютердик класстарды, объекттерди жабдууга талаптар;

- полигондор, технологиялык лабораториялар, студиялар;

- маалыматтык жана телекоммуникациялык технологияларга жана тиешелүү технологиялык каражаттарга талаптар;

- зарыл болгон учурда ден соолугунун мүмкүнчүлүгү чектелүү окуп жаткандардын билим алышы үчүн атайын шарттар;

- магистрлерди даярдоодогу ишке ашырылып жаткан НББПнын өзгөчөлүгүн эске алуу менен башка талаптар).»;

Окулуп жаткан дисциплинанын көлөмүнөн көз каранды ар бир магистрант электрондук база менен колдонуп жатканда өзүнүн иштеген орду болушу керек жана ал класс интернетке кошулушу керек.

(Магистрларды даярдоонун негизги билим берүү программасын материалдык-техникалык жактан камсыз кылуунун маанилүүлүгү көрсөтүлөт, мисалы: полигондор, бизнес-инкубаторлор, студиялар ж.б.).

**5.3.4. Бүтүрүүчүлөрдү даярдоонун сапатын баалоо.**

5.3.4.1. Жогорку окуу жайы даярдоо сапатынын кепилдигин камсыздоого милдеттүү, анын ичинде төмөнкү жолдор менен:

* жумуш берүүчүлөрдүн өкүлдөрү менен чогуу бүтүрүүчүлөрдүн сапатын камсыздоо боюнча стратегияларды иштеп чыгуу;
* билим берүү программаларын мезгил-мезгили менен сындан өткөрүү (рецензиялоо) жана мониторинг жүргүзүү;
* билим алуучунун билим деңгээлин, бүтүрүүчүнүн компетенцияларын баалоонун объективдүү процедураларын иштеп чыгуу;
* окутуучу курамдын компетенттүүлүгүн камсыздоо;
* өз ишмердүүлүгүн баалоо (стратегиясын) жана башка билим берүү мекемелерине салыштыруу үчүн маакулдашылган критериялар боюнча жумуш берүүчүлөрдүн өкүлдөрүн катыштыруу менен регулярдуу түрдө өзүн-өзү текшерип туруу;
* өз ишмердүүлүгүнүн натыйжаларын, пландарын, инновацияларын коомчулукка маалымдоо.

Магистратуранын НБПын (ООП) өздөштүрүү сапатын баалоо: учурдагы жетишүү контролун, билим алуучулардын аралык аттестациясын жана бүтүрүүчүлөрдүн жыйынтыктоочу мамлекеттик аттестациясын камтышы керек.

5.3.4.2. Учурдагы жетишүү контролунун жана билим алуучулардын аралык аттестациясынын формаларын жана процедураларын ар бир дисциплина боюнча ЖОЖ өз алдынча иштеп чыгат жана ал жөнүндө маалымат билим алуучуларга биринчи айда билдирилет.

5.3.4.3. Билим алуучуларды аттестациялоодо алардын магистратуранын НБПына туура келген этаптык талаптарга (учурдагы жана аралык аттестациялоо) жеке жетишүүсү үчүн баалоо каражаттарынын фонду түзүлөт. Ага: билген жана кабылдаган компетенциялардын деңгээлин, билимин баалоого мүмкүнчүлүк түзүүчү типтүү тапшырмалар, контролдук иштер, тест жана контролдоо методдору кирет. Баалоо каражаттарынын фонду ЖОЖ тарабынан иштелип чыгат жана бекитилет.

Баалоо каражаттарынын фонду даярдоонун ушул багыты боюнча ЖКБ (ВПО) НБП (ООП) МТ толук жана адекваттуу чагылтышы, ошондой эле магистратуранын НБПсынын максатына жана милдеттерине жана анын окуу планына ылайык келиши керек. Алар бүтүрүүчү ээ болгон жалпы маданий жана кесиптик компетенциялардын сапатын баалоону камсыздоого арналган.

Баалоо каражаттарын иштеп чыгуу учурунда модулдарды, дисциплиналарды окуп-үйрөнүү жана практикалардан өтүү сапатын контролдоо үчүн аларга киргизилген билим, көнүгүү ортосундагы байланыштын бардык түрү эске алынат. Ал өз учурунда ишмердүүлүктүн түрү боюнча билим алуучуда калыптанган компетенциялардын сапатын жана бүтүрүүчүнүн кесиптик ишмердүүлүккө жалпы даярдыгынын даражасын тактоого мүмкүнчүлүк берет.

Баалоо каражаттарын долбоорлоо учурунда билим алуучунун чыгармачылык ишмердүүлүккө жөндөмдүүлүгүн, конкреттүү атайын билимдин жетишсиздигине жана кесиптик жүрүм-турумдун жалпы кабыл алынган алгоритми жоктугуна байланыштуу алардын жаңы милдеттерди чечүү жолдорун издөөгө даярдыгын баалоо алдын ала каралышы зарыл.

Жеке баалардан сырткары группалык жана өз ара баа коюу колдонулушу керек. Ага: студенттердин бири-биринин ишине сын пикирин билдирүүсү; рефераттарга, долбоорлорго, дипломдук, изилдөө иштерине студенттердин оппоненттөөсү; студенттерден, окутуучулардан жана жумуш берүүчүлөрдөн турган топтун эксперттик баасы.

5.3.4.4. Жумуш менен камсыз кылуучу мекеменин өкүлүнө окуу процессинин сапатын, жүрүшүн жана мазмунун, кээ бир мугалимдердин билим деңгээлин балоого мүмкүнчүлүк берилиши керек.

5.3.4.5. ЖОЖдор магистранттардын кесиптик ишмердүүлүгүнө байланыштуу болгон компетенцияларын текшерүүгө жана максималдык туура балоого мүмкүн болгон шарттарды түзүшү зарыл. Ал үчүн белгилүү бир дисциплинаны окуган мугалимдерден тышкары, тышкы эксперт катары жумуш берүүчүлөрдүн өкүлдөрү( кызыктар болгон тармактардын өкүлдөрү, ИИИ,фирмалар), дициплина аралык курстарды окуган мугалимдер балоого тартылышы керек.

5.3.4.6. **Жыйынтыктоочу мамлекеттик аттестациясы бүтүрүүчүлөрдүн кесиптик даярдык деңгээлинин ЖКББ МББСнын талаптарына ылайык келүүсүн аныктоого багытталган.**

Мамлекеттик жыйынтык аттестациясы ЖОЖдун окумуштуулар кеңешинин чечими менен өз ичине төмөнкүлөрдү камтыйт: бүтүрүү квалификациялык иши, мамлекеттик экзамен

5.3.4.7. ЖОЖ бүтүрүү квалификациялык ишинин көлөмүн, мазмунун жана структурасын аныктайт.

Бүтүрүү квалификациялык иштердин тематикасы төмөнкү кесиптик милдеттерди чечүүгө багытталышы керек:

талаа жана лабораториялык иштерде алынган мейкиндиктик маалыматтарды учурдун эсептөө техникаларын пайдалануу менен анализдөө (талдоо);

өндүрүштүк карта түзүү иштерин долбоорлоо жана жүргүзүү;

алынган мейкиндиктик маалыматтарды иштеп чыгуу жана анализдөө, учурдун электрондук-эсептөө техникаларын жана технологиясын пайдаланып, өндүрүштүк иштердин натыйжаларын байытуу жана системага салуу;

нормативдик методикалык жана өндүрүштүк документтерди иштеп чыгуу.

Бүтүрүү квалификациялык иштерин аткаруу учурунда магистрант алган терең билимине, калыптанган жалпы маданий жана кесиптик компетенцияларга, кесиптик ишмердүүлүгүнүн милдеттерин азыркы мезгилдин деңгээлинде өз алдынча чечишине, атайын маалыматтарды профессионалдуу бере алышына, илимий аргументтештирүүсүнө жана өз көз карашын коргой билишине таянып, өзүнүн жөндөмдүүлүгүн жана билгендерин көрсөтүшү керек.

5.3.4.8. Мамлекеттик экзамендин программасын ЖОЖдор өз алдынча даярдашат. Бүтүрүүчүнүн компентецияларын туура балоо үчүн экзамендик суроолордун тематикасы жана көнүгүүлөрү комплекстүү болуп, конкретүү компетенцияларды түзүүчү таңдалып алынган окуу циклдеринин бөлүмдөрүнө дал келиши керек.

**520400 География багыты боюнча негизги билим берүү программасына карата, бул жогорку кесиптик билим берүүнүн Мамлекеттик билим берүү стандарты, базалык жогорку окуу жайы**

**Ж. Баласагын атындагы КУУ алдында табигый илимдер тармагындагы билим берүү боюнча Окуу-методикалык бирикме тарабынан иштелип чыккан.**

**Ж. Баласагын атындагы КУУнун**

**ОМБнын төрагасы Темиров Б.К.**

**Түзүүчүлөр:**

|  |  |  |  |  |  |
| --- | --- | --- | --- | --- | --- |
| № | Аты жөнү | Ээлеген кызматы | Илимий даражасы | Окуу жайы | Колу |
| 1 | Токторова Р.А. | География, экологии жана туризм факультетинин деканы (жетекчиси) | Г.и.к., доцент | КУУ |  |
| 2 | Жумабекова К.К. | Окуу иштери боюнча директордун орун басары |  | №83 мектеп-гимназия |  |
| 3 | Кендирбаева А.Ж | Физикалык география кафедрасынын башчысы | Г.и.к., доцент | КУУ |  |
| 4 | Кадыркулов М.К. | Физикалык география кафедрасынын профессору | Г.и.к., проф. | КУУ |  |
| 5 | Кулматов Т.Н. | Физикалык география кафедрасынын доценти | Г.и.к., проф.м.а. | КУУ |  |
| 6 | Султаналиев Э.Н. | География кафедрасынын доценти | Г.и.к., доцент | И.Арабаев атындагы КМУ |  |
| 7 | Дылдаев М.М | Экология жана менеджмент факультетинин деканы | Г.и.д., доцент | К.Карасаев атындагы БМУ |  |